Kolové pleso

Kolové pleso (nem. Pflöcksee, Kreissee, Runder See, Rund-see, Kolove See, Kolowe See, maď. Czövek-tó, Kolove-tó, Kolowe-tó, Körtó, Kerek-tó, poľ. Kolowy Staw) sa nachádza v Javorovej doline v Tatrách, presnejšie v Kolovej doline pod jej vyšným rozvetvením. Názov Meno je odvodené od okrúhlastého tvaru, ktorý má. Sekundárne ho prepožičalo Kolovému potoku a Kolovej doline, v ktorej leží i ďalším objektom na okolitých hrebeňoch. O plese sa zmieňuje Dávid Fröhlich v knižke z roku 1644. Spomína nejaký Stampsee. Odborníci to zatiaľ nevedeli identifikovať. Niektorí to považujú za Kolové pleso. Kolovému plesu patrí aj označenie mer du bétail (dobytčie pleso) v Townsonovom cestopise Cesta po Uhorsku (Travels in Hungary, 1799). Poloha a rozmery Kolové pleso má nepravidelný podlhovastý tvar. Ako napovedá jeho názov v minulosti malo zaoblený tvar. Pleso je plytké, jeho hĺbka sa pohybuje okolo 1 metra. Pleso je v nadmorskej výške 1 565 m n. m., plocha: 18 280 m², objem: 10 846 m³, hĺbka: 1 m. Z plesa vyteká Kolový potok, ktorý smeruje do Javorinky. Turistika K plesu nevedie turistický chodník. Je v prísne chránenej prírodnej rezervácii. Referencie Iné projekty Commons ponúka multimediálne súbory na tému Kolové pleso Externé odkazy Poloha na turistickej mape